Alex Ioniță a vorbit despre începutul sfârșitului pentru Rapid. În perioada 2008-2009, când antrenor a fost Jose Peseiro, în Giulești au fost aduși fotbaliști care erau plătiți cu sume exorbitante.
Alex Ioniță a fost invitatul săptămânii la "Suflet de Rapidist", emisiune care e live pe FANATIK.RO, marțea, de la ora 13:30. Fostul atacant, care în vara lui 2020 s-a transferat la FC Koln în schimbul sumei de 2,5 milioane de euro, a povestit ce salariu infim avea în Giulești, în comparație cu vedetele aduse de Peseiro.
"Dacă nu mă înșel, în perioada aceea, Peseiro își adusese jucătorii lui pe niște sume fabuloase. Ireal. Sunt sigur că declinul Rapidului acolo a început.
Nu puteai în 2008-2009 să plătești jucători care nici măcar nu performau cu sume care nici în ziua de azi nu se plătesc în România. Eu aveam 300 de euro.
Mi-a făcut 2000 de euro după șase luni, după ce dădusem 6-7 goluri. Și erau jucători care luau de 100 de ori mai mult decât mine, poate și mai mult.
Alea erau timpurile. Dar și acum, sunt jucători tineri, cum e Gabi Gheorghe, care a debutat, care n-au salarii mari. Eu încă eram sub contract de juniori, dar cred că domnul Copos se putea grăbi un pic.
Dar m-a lăsat vreo șase luni până mi-a făcut vreo 2000. N-a fost chiar generos și nici măcar p-ăia nu mi dădea. Când am semnat contractul cu Koln mai aveam două luni de luat și mi-a zis 'Nu, Alex, acum nu mai pot să îți dau că ai semnat…'. Trebuia să îmi mai dea 4000 de euro.
Pai zic 'Nea George, ai luat o grămadă de bani'. La care el 'Da, mă, dar nu i-am primit'. Eu eram un copil nu aveam vreo carieră de zece ani ca să îmi fi permis să renunț la acei bani", a dezvăluit Alex Ioniță, în exclusivitate la "Suflet de Rapidist".
În ciuda sumelor colosale investite la Rapid de George Copos în mandatul lui Peseiro, alb-vișiniii au avut parte de un sezon ratat. Formația giuleșteană a terminat pe locul 8 la finalul sezonului 2008-2009 și a ratat calificarea în cupele europene.